joelniklaus/EU_Wikipedias huggingface dataset:
Αχιλλέας Παπαδημητρίου

Ο Αχιλλέας Παπαδημητρίου (γεννημένος στις 18 Αυγούστου 1980) είναι Έλληνας διεθνής πετοσφαιριστής. Έχει ύψος 1.85 μ. και αγωνίζεται στη θέση του λίμπερο.

Καριέρα 
Ο Αχιλλέας Παπαδημητρίου υπέγραψε το πρώτο του επαγγελματικό συμβόλαιο στον Κόροιβο Αμαλιάδας, στον οποίο παρέμεινε μέχρι την ηλικία των 20 ετών. Έπειτα, μετεγγράφη στον ΟΠΕ Ρεθύμνου, στον οποίο παρέμεινε για δύο χρόνια. Την τετραετία 2002-06 αγωνίστηκε με την τοπική ομάδα του Παγκρατίου, ενώ την περίοδο 2006-07 αγωνίστηκε με αυτήν του Πανελληνίου Γ.Σ.

Το 2007 πήρε μεταγραφή στον Ολυμπιακό Πειραιώς, στον οποίο παρέμεινε για δύο χρόνια κατακτώντας το εγχώριο νταμπλ. Την αμέσως επόμενη διετία αγωνίστηκε με τα χρώματα του Παναθηναϊκού, με τον οποίο κατέκτησε το Κύπελλο Ελλάδας του 2010.

Από το 2011 και μέχρι σήμερα, ο Αχιλλέας Παπαδημητρίου αγωνίζεται στο γαλλικό πρωτάθλημα. Με την ομάδα της Μποβέ αγωνίστηκε την τριετία 2011-2014, με την Καμπρέ την περίοδο 2014-2015 και με την Ναντ Ρεζέ από το 2015 μέχρι σήμερα.

Διεθνείς συμμετοχές 
Ο Αχιλλέας Παπαδημητρίου είναι διεθνής με την εθνική ομάδα πετοσφαίρισης από το 2005 έχοντας πραγματοποιήσει μέχρι στιγμής 81 συμμετοχές.

Τίτλοι 
 1 Πρωτάθλημα Ελλάδας:
2009
 2 Κύπελλα Ελλάδας:
2009, 2010

Πηγές 
 Το προφίλ του Παπαδημητρίου στο fivb.org
 Η καριέρα του Παπαδημητρίου στο cev.lu
 Αχιλλέας Παπαδημητρίου
 Achilleas Papadimitriou

Πετοσφαιριστές ΟΣΦΠ
Πετοσφαιριστές ΠΑΟ
Γεράσιμος Κανέλλος

Ο Γεράσιμος Μάκης Κανέλλος (Αθήνα, 25 Αυγούστου 1987) είναι Έλληνας διεθνής πετοσφαιριστής, ο οποίος αγωνίζεται με τα χρώματα του Πήγασου Πολίχνης στη Βόλεϊ Λιγκ (περίοδος 2022–23) στη θέση του κεντρικού.

Καριέρα 
Ο Γεράσιμος Κανέλλος υπέγραψε το πρώτο του επαγγελματικό συμβόλαιο στον Ολυμπιακό Πειραιώς. Στην ομάδα του Πειραιά παρέμεινε μέχρι το 2005.

Κατά τη διετία 2005–07, ο Κανέλλος αγωνίστηκε στην Α2 Εθνική κατηγορία, αρχικά στον Α.Ο. Δεξαμενής Μεταμόρφωσης (2005–06) κι έπειτα στον Αριστοτέλη Σκύδρας (2006–07). Το 2007 μετεγγράφη στον Ηρακλή Θεσσαλονίκης, στον οποίο παρέμεινε για τέσσερα χρόνια. Με τη μεγάλη ομάδα εκείνης της εποχής του Ηρακλή κατέκτησε το Ασημένιο μετάλλιο στο Τσάμπιονς Λιγκ το 2009 και το Πρωτάθλημα Ελλάδας περιόδου 2007–08.

Το 2011 επέστρεψε στον Ολυμπιακό για δεύτερη φορά στην καριέρα του, ωστόσο το πέρασμά του αποδείχθηκε σχετικά σύντομο καθώς ένα χρόνο αργότερα ανηφόρισε και πάλι προς τη Θεσσαλονίκη, αυτήν τη φορά για λογαριασμό του ΠΑΟΚ.

Το 2013 μετεγγράφη στον Παμβοχαϊκό, στον οποίο παρέμεινε για δύο χρόνια καθώς το καλοκαίρι του 2015 αποφάσισε να μεταγραφεί στον Παναθηναϊκό. Στην ομάδα της Αθήνας αγωνίστηκε για ένα έτος. Στη συνέχεια αγωνίστηκε διαδοχικά στον Ηρακλή Χαλκίδας την Α.Ε.Κ. τον Παμβοχαϊκό και την ίδια περίοδο (2019–20) στον Φοίνικα Σύρου.

Το ξεκίνημα της περιοδου 2020–21 τον βρίσκει και πάλι στον Ηρακλή Θεσσαλονίκης, 
όμως η αποχώρηση του Γηραιού από το πρωτάθλημα αλλά και η αναβολή της Βόλεϊ Λίγκ τον "ταξιδεύουν" στην Αγγλία για λογαριασμό της 
Πολόνια Λονδίνου, όπου συναντάει ως συμπαίκτη τον Ανέστη Δαλακούρα και ως προπονητή τον Βαγγέλη Κουτουλέα. Τον Ιανουάριο του 2021 αποδέχεται πρόταση του ΠΑΟΚ, στον οποίο αγωνίζεται μέχρι το τέλος της περιόδου. Στη συνέχεια παραμένει στη Βόρειο Ελλάδα, αγωνιζόμενος με τα χρώματα του Αριστοτέλη Σκύδρας (2021–2022) και του Πήγασου Πολίχνης (2022–23).

Διεθνείς συμμετοχές 
Ο Γεράσιμος Κανέλλος έχει πραγματοποιήσει με την ελληνική εθνική ομάδα πετοσφαίρισης 38 διεθνείς συμμετοχές, και συμμετείχε στην ομάδα που κατέκτησε το ασημένιο μετάλλιο στην Ευρωπαϊκή Λίγκα το 2014.

Διεθνείς Τίτλοι - Διακρίσεις 
Ευρωπαϊκή Λίγκα
  2η θέση: 2014

 Συλλογικοί Τίτλοι - Διακρίσεις 
 Διεθνείς διοργανώσεις Τσάμπιονς Λιγκ
  2η θεση: 2008 (Ηρακλή Θεσσαλονίκης)

Εθνικά Πρωταθλήματα 
1 Πρωτάθλημα Ελλάδας
 2007–08 (Ηρακλής Θεσσαλονίκης)2η θέση: 2010–11 Ηρακλής Θεσσαλονίκης)3η θέση: 2012–13 (ΠΑΟΚ)

 Εθνικά Κύπελλα 
Κύπελλο Ελλάδας2η θέση: 2011 (Ηρακλής Θεσσαλονίκης)2 Σούπερ Καπ Ελλάδας
2007, 2008 (Ηρακλής Θεσσαλονίκης)

Παραπομπές

Εξωτερικοί σύνδεσμοι - Πηγές 
 Γεράσιμος Κανέλλος - Παρουσίαση greekvolley.eu
 Γεράσιμος Κανέλλος: Ατομικά στοιχεία - Διακρίσεις - Ομάδες καριέρας volleybox.net
 Γεράσιμος Κανέλλος - Ευρωπαϊκή παρουσία www-old.cev.eu

Έλληνες αθλητές της πετοσφαίρισης
Πετοσφαιριστές ΟΣΦΠ
Πετοσφαιριστές Ηρακλή
Πετοσφαιριστές ΠΑΟΚ
Πετοσφαιριστές Παμβοχαϊκού
Πετοσφαιριστές ΠΑΟ
Πετοσφαιριστές ΑΕΚ
Πετοσφαιριστές Φοίνικα Σύρου
Γιάννης Λιβαθηνός

Ο Γιάννης Λιβαθηνός (γεννημένος στις 19 Απριλίου 1977) είναι Έλληνας διεθνής πετοσφαιριστής. Έχει ύψος 183 εκ. και αγωνίζεται στη θέση του πασαδόρου.

Καριέρα 
Γεννημένος στην Πάτρα, ο Γιάννης Λιβαθηνός υπέγραψε το πρώτο του επαγγελματικό συμβόλαιο στην τοπική Ολυμπιάδα Πατρών.

Επόμενος σταθμός στην καριέρα του ήταν ο Παναθηναϊκός, στον οποίο παρέμεινε μέχρι το 2005. Στη συνέχεια, πέρασε από τον Γ.Σ. Λαμίας αλλά και την Ε.Α. Πατρών, μέχρι που το 2011 μεταγράφηκε στον Ολυμπιακό Πειραιώς.

Στην ομάδα του Πειραιά παρέμεινε για μία μόλις σεζόν, καθώς το μετά το τέλος της αγωνιστικής περιόδου 2011-12, ο Λιβαθηνός αποφάσισε να επιστρέψει στον Παναθηναϊκό, για δεύτερη φορά στην καριέρα του.

Το 2013 αποφάσισε να επιστρέψει στη γενέτειρά του Πάτρα, προκειμένου να συνεχίσει την καριέρα του στην τοπική Παναχαϊκή.
Από το 2018 αγωνίζεται στον Α.Ο. Αιγιαλέων, στο Αίγιο.

Διεθνείς συμμετοχές 
Ο Γιάννης Λιβαθηνός έχει πραγματοποιήσει επίσημες συμμετοχές με όλες τις βαθμίδες της εθνικής ομάδας πετοσφαίρισης νέων, ενώ με την ανδρική ομάδα έχει πραγματοποιήσει περισσότερες από 15 συμμετοχές.

Πηγές 
 Στον Ολυμπιακό ο Λιβαθηνός
 Επιστρέφει στον Παναθηναϊκό ο Λιβαθηνός
 Ανανέωσε με Παναχαϊκή ο Λιβαθηνός

Πετοσφαιριστές ΠΑΟ
Πετοσφαιριστές Ε.Α. Πατρών
Πετοσφαιριστές ΟΣΦΠ
Πετοσφαιριστές Παναχαϊκής
Έλληνες αθλητές της πετοσφαίρισης
Δημήτρης Ράπτης

Ο Δημήτρης Ράπτης (γεννημένος στις 26 Σεπτεμβρίου 1994) είναι Έλληνας επαγγελματίας πετοσφαιριστής. Έχει ύψος 192εκ και αγωνίζεται στη θέση του πασαδόρου.

Καριέρα 
Γεννημένος στην Αλεξανδρούπολη, ο Δημήτρης Ράπτης ξεκίνησε το βόλει από πολύ μικρή ηλικία στις ακαδημίες της Ορεστιάδας, στις οποίες παρέμεινε μέχρι το 2009.

Ήταν τότε που αποφάσισε να κάνει το μεγάλο βήμα στην καριέρα του και να μεταγραφεί στον Ολυμπιακό Πειραιώς, με τη φανέλα του οποίου αγωνίστηκε στα πρωταθλήματα ΕΣΠΕΔΑ Παίδων αλλά και Εφήβων, κατακτώντας μάλιστα πολλούς τίτλους. 

Το 2013 αποφάσισε να αφήσει τον Πειραιά και να μεταβεί στην Αργυρούπολη προκειμένου να μεταγραφεί στην τοπική ομάδα. Με την ομάδα της Αργυούπολης έφτασε μια ανάσα από την άνοδο στην Α1 Εθνική Κατηγορία, ωστόσο η ομάδα του δεν κατάφερε τελικά να πανηγυρίσει την άνοδο.Tον Σεπτέμβριο του 2014 ο Δημήτρης Ράπτης αγωνίστηκε στο πρωτάθλημα της Β’ Εθνικής (ΕΣΠΕΘΡ) με τη φανέλα της Νέας Βύσσας.Την Σεζόν 2016-2017 αγωνίστικε ως πασσαδόρος στην Α1 Εθνική κατηγορία με την ομάδα του Α.Ο.ΟΡΕΣΤΙΑΔΑΣ.Την Σεζόν 2017-2018 πείρε μετεγραφή στον Ροδιών Άθλησις.Την σεζόν 2018-2019 επέστρεψε στην Ορεστιάδα αυτή τη φορά στην ομάδα του Άθλου Ορεστιάδας οπου και αγωνίζεται μεχρι σημερα (2022) 
 3 Πρωταθλήματα ΕΣΠΕΔΑ Εφήβων: 2011, 2012, 2013
 3 ΕΣΠΕΔΑ Παίδων: 2009, 2010, 2011
 2 Αργυρές θέσεις Πανελλήνιο Εφήβων
 2 Χάλκινες θέσεις Πανελλήνιο Εφήβων
 1 Αργυρή Θέση Πανελλήνιο Παίδων
 2 Χάλκινες Θέσεις Πανελλήνιο Παίδων 
 1 βράβευση καλύτερου πασσαδόρου ΕΣΠΕΔΑ

Πηγές 
 Το βιογραφικό του Δημήτρη Ράπτη

Πετοσφαιριστές ΟΣΦΠ
Ίωνας Ρεζκ

Ο Ίωνας Ρεζκ (γεννημένος στις 25 Ιανουαρίου 1991) είναι Έλληνας διεθνής πετοσφαιριστής. Έχει ύψος 189εκ και αγωνίζεται στον Παναθηναϊκό στη θέση του πασαδόρου.

Καριέρα 
Ο Ίωνας Ρεζκ υπέγραψε το πρώτο του επαγγελματικό συμβόλαιο στην ομάδα του Ολυμπιακού Πειραιώς.

Στην ομάδα του Πειραιά παρέμεινε μέχρι το 2009 έχοντας καταφέρει μάλιστα να κατακτήσει το πρωτάθλημα αλλά και το κύπελλο Ελλάδος της αγωνιστικής περιόδου 2008-09.

Μέσα στα επόμενα χρόνια αγωνίστηκε με τα χρώματα αρκετών ομάδων και συγκεκριμένα με αυτά του Μίλωνα, της Καρδίτσας, του ΑΟ Κηφησιάς, της Δραπετσώνας και του Πανερυθραϊκού.

Από το 2015 και μέχρι σήμερα, ο Ίωνας Ρεζκ αγωνίζεται στην Α1 Εθνική κατηγορία πετοσφαίρισης με την ομάδα του Παναθηναϊκού.

Διεθνείς συμμετοχές 
Ο Ίωνας Ρεζκ ήταν διεθνής με την εθνική ομάδα πετοσφαίρισης νέων με την οποία συμμετείχε στα πανευρωπαϊκά πρωταθλήματα του 2008 και του 2010 αλλά και στο παγκόσμιο πρωτάθλημα νέων του 2011.

Τίτλοι 
 1 Πρωτάθλημα Ελλάδας: 2009
 1 Κύπελλο Ελλάδας: 2009

Πηγές 
 Το βιογραφικό του Ρεζκ
 Στην Καρδίτσα ο Ρεζκ
 Παίκτης της Δραπετσώνας ο Ρεζκ

Έλληνες αθλητές της πετοσφαίρισης
Πετοσφαιριστές ΠΑΟ
Πετοσφαιριστές ΟΣΦΠ
Στρατηγάτο Mαρακέως

Το Στρατηγάτο Mαρακέως ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, κατά τον 10ο αιώνα.

Το στρατηγάτο βρισκόταν στην Κιλικία, περιελάμβανε το Κάστρο Μαρακέως (Maraqijja), και τις γύρω περιοχές.

Η Άννα Κομνηνή αναφέρει το Mαρακέως, στην Αλεξιάδα ως στρατηγάτο και μία από τις περιοχές που αναγνώρισε ο βυζαντινός αυτοκράτορας υπό την εξουσία του Βαλδουίνου της Βουλώνης ως πρώην βυζαντινά εδάφη με την Συνθήκη της Δεαβόλεως το 1108.

Παραπομπές 

Βυζαντινά θέματα
HMS Gloucester

Έντεκα πλοία του Βασιλικού Ναυτικού έφεραν το όνομα της πόλης Γκλόσεστερ (Gloucester):

 HMS Gloucester (1654) - πλοίο 54 πυροβόλων το οποίο καθελκύστηκε το 1654 και βυθίστηκε το 1682.
 HMS Gloucester (1695) - πλοίο τέταρτης τάξης (fourth-rate) με 60 πυροβόλα. Καθελκύστηκε το 1695 και διαλύθηκε το 1731.
 HMS Gloucester (1709) - πλοίο τέταρτης τάξης με 60 πυροβόλα το οποίο καθελκύστηκε τον Ιούλιο του 1709. Το αιχμαλώτισαν οι Γάλλοι τον Οκτώβριο του ίδιου έτους.
 HMS Gloucester (1711) - πλοίο τέταρτης τάξης με 50 πυροβόλα. Παρέμεινε σε υπηρεσία την περίοδο 1711-1724.
 HMS Gloucester (1737) - πλοίο τέταρτης τάξης με 50 πυροβόλα το οποίο καθελκύστηκε το 1737 και καταστράφηκε το 1742 ώστε να μην πέσει στα χέρια του εχθρού.
 HMS Gloucester (1745) - πλοίο τέταρτης τάξης με 50 πυροβόλα. Παρέμεινε σε υπηρεσία την περίοδο 1745-1764.
 HMS Gloucester (1812) - πλοίο τρίτης τάξης (thirn-rate) με 74 πυροβόλα το οποίο καθελκύστηκε το 1812 και πωλήθηκε το 1884.
 HMS Gloucester (1909) - ελαφρύ καταδρομικό κλάσης Town το οποίο ναυπηγήθηκε το 1909 και διαλύθηκε για σκραπ το 1921.
 HMS Gloucester (62) -  ελαφρύ καταδρομικό κλάσης Town, διαφορετικό από το προαναφερθέν ομώνυμο σκάφος. Καθελκύστηκε το 1937 και βυθίστηκε στα ανοικτά της Κρήτης το 1941.
 HMS Gloucester - ονομασία φρεγάτας Τύπου 61, που παραγγέλθηκε αλλά δεν κατασκευάστηκε τελικά.
 HMS Gloucester (D96) - αντιτορπιλικό Τύπου 42 το οποίο καθελκύστηκε το 1982, εντάχθηκε σε υπηρεσία τον Σεπτέμβριο του 1985 και παροπλίστηκε στις 30 Ιουνίου 2011.

Ονομασίες πλοίων του Βασιλικού Ναυτικού
Φραγκιάς Μαστραχάς

Ο Φραγκιάς Μαστραχάς (Φραγκίσκος ή Φραγκιός Μαστραχάς, 1793 - 3 Σεπτεμβρίου 1868) ήταν Κρητικός επαναστάτης, από τους σημαντικότερους του 19ου αιώνα. Είχε αποκληθεί "ο σταυραετός του Ρούβα".

Δράση 
Καταγόταν από τη Γέργερη Ηρακλείου και πολέμησε εναντίον των Τούρκων επί 50 χρόνια, μέχρι τον τραγικό θάνατό του το 1868.  Η δράση του ξεκίνησε 3 χρόνια πριν κηρυχθεί η Επανάσταση του 1821, οπότε έγινε χαΐνης και δραστηριοποιήθηκε στην περιοχή του δάσους του Ρούβα και πάνω από τη Γέργερη. Πρωτοπαλίκαρο και στενός φίλος του Μιχαήλ Κόρακα, ο Μαστραχάς διακρίθηκε ως Αρχηγός ιππικού των Ανατολικών Επαρχιών. Εκτός από την Κρήτη, μετέβη και στην νότια Ελλάδα, πολεμώντας στο πλευρό του Δημητρίου Καλλέργη στην Πελοπόννησο ως το 1826-27. Συνολικά, έλαβε μέρος σε 120 μάχες.

Από τις μεγαλύτερες πολεμικές επιτυχίες του στην Κρήτη ήταν η σφαγή του γενίτσαρου Αγριολίδη τον Αύγουστο του 1828 σε ενέδρα στα Καπαριανά (στις σημερινές Μοίρες). Επίσης, κατά την Επανάσταση του 1866, πρωταγωνίστησε στη Μάχη της Αμουργέλας και συνετέλεσε στην αποχώρηση του τουρκικού στρατού από τη Μεσαρά τον Σεπτέμβριο εκείνης της χρονιάς. Τον Ιούλιο του 1868 αν και ηλικιωμένος, επιτέθηκε μαζί με τους άντρες του εναντίον των Τούρκων στο Ζαρό και τους αναχαίτισε.

Θάνατος 
Σκοτώθηκε σε ηλικία 75 ετών τον Σεπτέμβριο του 1868 (τη νύχτα της 2/3 Σεπτεμβρίου) από σφαίρα, στους Κάτω Ασίτες, κοντά στη Μονή Αγίου Γεωργίου Γοργολαΐνη. Οι Τούρκοι του έκοψαν την κεφαλή και την διαπόμπευσαν στους δρόμους του Μεγάλου Κάστρου. Το υπόλοιπο σώμα του τάφηκε στο μοναστήρι. Σήμερα σώζεται η τεράστια βελανιδιά κοντά στο σημείο όπου ο Μαστραχάς βρήκε το θάνατο.

Στην επιτύμβια πλάκα γράφτηκε εκ παραδρομής η ημερομηνία θανάτου 18 Σεπτεμβρίου και όχι η 3η Σεπτεμβρίου 1868, που είναι η σωστή.

Εξωτερικοί σύνδεσμοι 
Προτομή του αγωνιστή

Παραπομπές 

Κρητικοί οπλαρχηγοί
Κρητικοί αγωνιστές του 1821
Ταρταγάλ

Το Ταρταγάλ (ισπανικά: Tartagal, ισπανική προφορά ΔΦΑ: [tartaˈɣal]) είναι πόλη στα βόρεια της επαρχίας της Σάλτα, Αργεντινή, 365 χλμ από την επαρχιακή πρωτεύουσα. Έχει πάνω από 60.000 κατοίκους σύμφωνα με την απογραφή του 2001, και είναι η πρωτεύουσα του Διαμερίσματος Χοσέ ντε Σαν Μαρτίν. Η πόλη διασχίζεται από τον ομώνυμο ποταμό. 

Το Ταρταγάλ βρίσκεται σε μια περιοχή μεγάλης οικονομικής σημασίας για την επαρχία, μέσα στα δεύτερα μεγαλύτερα κοιτάσματα φυσικού αερίου της Αργεντινής και στο σταυροδρόμι για το εμπόριο στην Μερκοσούρ, (όντας μόνο 55 χλμ από τα σύνορα με τη Βολιβία και 100 χλμ από την Παραγουάη). Η περιοχή παράγει 25% του πετρελαίου και περίπου 16% του φυσικού αερίου στην Αργεντινή.

Το Ταρταγάλ προέρχεται από το φυτό tártago - τάρταγο (Euphorbia lathyris, ένα είδος ευφόρβιου). Η περιοχή του σύγχρονου Ταρταγάλ εμφανίζεται με αυτό το όνομα σε νομικά έγγραφα για πρώτη φορά το 1853. Κατά τη στιγμή η περιοχή ανήκε στο Διαμέρισμα Ταρίχα, Βολιβία. Η χρονολογία ίδρυσης της πόλης, εντούτοις, αναγνωρίζεται ως 13 Ιουνίου, 1924. Το Ταρταγάλ επέτυχε το καθεστώς πόλης μόνο στις 22 Σεπτεμβρίου 1949. 

Πετρέλαιο ανακαλύφθηκε εδώ στις αρχές του 20ου αιώνα.

Κλίμα

Πηγές

Εξωτερικοί σύνδεσμοι  
 Δημοτικές πληροφορίες: στατιστικά στοιχεία 
 Ιστοσελίδα του Ταρταγάλ
 Δήμος του Ταρταγάλ
 Ιστοσελίδα ειδήσεων του Ταρταγάλ 
 Πανεπιστήμιο της Σάλτα στο Ταρταγάλ 
 Argentinaturismo: Tartagal

Πόλεις της Αργεντινής
Κωνσταντίνος Νικητιάδης

Ο Κωνσταντίνος Νικητιάδης (18 Οκτωβρίου 1906 - 1987) ήταν Έλληνας αξιωματικός του Πολεμικού Ναυτικού.

Γεννήθηκε στην Αθήνα. Έκανε σπουδές αρχικά στη Σχολή Ναυτικών Δοκίμων και στη συνέχεια στη Σχολή Γενικής Εκπαιδεύσεως και σε άλλες σχολές. Το 1952 ήταν κυβερνήτης στο καταδρομικό "Έλλη" και το 1952-53 ήταν ανώτερος διοικητής υποβρυχίων και αντιτορπιλικών. Υπηρέτησε επίσης ως ναυτικός διοικητής της Δωδεκανήσου και ως διοικητής της Σχολής Ναυτικών Δοκίμων (1954). Ήταν παντρεμένος με την Καίτη Κάππαρη και είχαν 5 παιδιά: 2 αγόρια και 3 κορίτσια.

Απεβίωσε στο Χαλάνδρι το 1987.

Έλληνες αξιωματικοί του Πολεμικού Ναυτικού
Μαρσέλ Νικολέ

Ο Μαρσέλ Νικολέ  (Marcel Nicolet, 26 Φεβρουαρίου 1912 – 8 Οκτωβρίου 1996) ήταν Βέλγος φυσικός και μετεωρολόγος. Υπήρξε πρωτοπόρος σε θέματα αστρονομίας.

Βιογραφία 
Γεννήθηκε στο Μπας Μποντέ του Βελγίου το 1912.  Απέκτησε πτυχίο Φυσικής το 1934 έπειτα από τη συγγραφή μιας διατριβής για το πρίσμα των αστέρων Ο και B και διδακτορικό στην αστροφυσική από το Πανεπιστήμιο της Λιέγης το 1937.

Έπειτα από μερικά χρόνια που εργάστηκε στο δελτίο καιρού, επιδόθηκε στη θεωρία των ιονισμένων στρωμάτων της ατμόσφαιρας. Μετά το 1945 επισκέφτηκε τις ΗΠΑ όμως παρέμεινε στο Βασιλικό Μετεωρολογικό Ινστιτούτο του Βελγίου.

Έγινε ένας από τους επιστήμονες που προώθησαν και τελικά γενικός γραμματέας στο Διεθνές Έτος Γεωφυσικής. Το 1959 εξελέγη γενικός γραμματέας του Διεθνούς Έτους Γεωφυσικής. Τιμήθηκε με τον τίτλο του βαρόνου από το Βασιλιά του Βελγίου το 1987. Τιμήθηκε επίσης με πολλά άλλα βραβεία.

Εκδόσεις

Παραπομπές

Βέλγοι επιστήμονες
Χένρικ Γκουρέτσκι

Ο Χένρικ Μικολάι Γκορέτσκι (πολωνικά: Henryk Mikołaj Górecki, 6 Δεκεμβρίου 1933,  Τσερνίτσα - 12 Νοεμβρίου 2010, Κατοβίτσε) ήταν Πολωνός συνθέτης σύγχρονης μουσικής, καθηγητής μουσικής και πρύτανης της Κρατικής Ανώτατης Μουσικής Σχολής στο Κατοβίτσε, καθώς και μουσικοπαιδαγωγός. Τιμήθηκε για το έργο του με τον τίτλο του Ιππότη του Τάγματος του Λευκού Αετού, και το πιο γνωστό του έργο είναι η Συμφωνία αρ. 3, γνωστή ως «Συμφωνία των Θλιμμένων Ασμάτων».

Παραπομπές 

Πολωνοί μουσικοί
Πολωνοί πανεπιστημιακοί
Δείκτης Δημοκρατικότητας

Ο Δείκτης Δημοκρατικότητας είναι ένας δείκτης που καταρτίζεται από τη Intelligence Unit του Economist, που μετρά την κατάσταση της δημοκρατίας σε 167 χώρες, εκ των οποίων 166 είναι κυρίαρχα κράτη και 164 είναι κράτη μέλη των Ηνωμένων Εθνών. 

Ο δείκτης βασίζεται σε 60 δείκτες που ομαδοποιούνται σε πέντε διαφορετικές κατηγορίες και μετρούν τον πλουραλισμό, τις πολιτικές ελευθερίες και την πολιτική κουλτούρα. Εκτός από μια αριθμητική βαθμολογία και κατάταξη, ο δείκτης κατηγοριοποιεί τις χώρες σε ένα από τους τέσσερις τύπους καθεστώτων: πλήρεις δημοκρατίες, ατελείς δημοκρατίες, υβριδικά καθεστώτα και αυταρχικά καθεστώτα. 

Ο δείκτης δημοσιεύθηκε για πρώτη φορά το 2006, με ενημερώσεις για το 2008, το 2010 και τα επόμενα χρόνια από τότε.

Δείκτης Δημοκρατίας κατά τύπο καθεστώτος 
Ο παρακάτω πίνακας δίνει τον αριθμό και το ποσοστό των χωρών και το ποσοστό του παγκόσμιου πληθυσμού για κάθε τύπο καθεστώτος το 2018:

Ο παγκόσμιος πληθυσμός αναφέρεται στο συνολικό πληθυσμό των 167 χωρών που καλύπτονται. Δεδομένου ότι η έρευνα αυτή δεν περιλαμβάνει μόνο μερικές χώρες, αυτός είναι σχεδόν ίσος με το σύνολο της πραγματικού εκτιμώμενου παγκόσμιου πληθυσμού.

Δείκτης Δημοκρατίας κατά χώρα (2019) 
Ο κατάλογος κατά χώρα είναι διαθέσιμος στην ιστοσελίδα του Economist.

Παραπομπές

Εξωτερικοί σύνδεσμοι 

 The Economist Intelligence Unit's website
Κατάλογοι χωρών
Δημοκρατία
Έρευνα
Δείκτες
Ρίτσαρντ Ατένμπορο

Ο Ρίτσαρντ Σάμιουελ Ατένμπορο, Βαρόνος Ατένμπορο, CBE (αγγλικά: Richard Samuel Attenborough, Baron Attenborough [ορθή προφορά: /ˈætənbʌrə/], 29 Αυγούστου 1923 - 24 Αυγούστου 2014) ήταν Άγγλος ηθοποιός, σκηνοθέτης, παραγωγός, επιχειρηματίας και πολιτικός. Ήταν επίσης ο πρόεδρος της Βασιλικής Ακαδημίας Δραματικής Τέχνης (RADA) και της Βρετανικής Ακαδημίας Κινηματογράφου και Τηλεόρασης (BAFTA).

Ως σκηνοθέτης και παραγωγός μεγάλη του επιτυχία ήταν η ταινία Γκάντι, το 1983, που κέρδισε και Όσκαρ. Επίσης, έχει κερδίσει και τέσσερα βραβεία BAFTA  και τέσσερις Χρυσές Σφαίρες. Ως ηθοποιός, περισσότερο γνωστός πρέπει να είναι για τους ρόλους του, στις εξής ταινίες: Μπρίκτον Ροκ, Η μεγάλη απόδραση, 10 Rillington Place, Το θαύμα της 34ης οδού και στο Τζουράσικ Παρκ.

Ο Ρίτσαρντ ήταν ο μεγάλος αδελφός του Ντέιβιντ Ατένμπορο, γνωστού φυσικού και ραδιοφωνικού εκφωνητή, και του Τζον Ατένμπορο, διευθυντή στην Άλφα Ρομέο. Ο Ρίτσαρντ ήταν νυμφευμένος με τη Σίλα Σιμ, από το 1945, έως και τον θάνατό του.

Φιλμογραφία

Παραπομπές

Εξωτερικοί σύνδεσμοι

 Richard Attenborough Archive on the British Academy of Film and Television Arts (BAFTA) site
 University of Sussex media release about Lord Attenborough's election as Chancellor, dated Friday, 20 March 1998
 Richard Attenborough Stills & Posters Gallery from the British Film Institute
 Richard Attenborough Centre for Disability and the Arts
 Richard Attenborough in Leicester website
 Richard Attenborough at Virtual History
 Richard Attenborough Fellowship – Muscular Dystrophy Campaign
 Richard Attenborough's appearance on This Is Your Life

Άγγλοι επιχειρηματίες
Άγγλοι πολιτικοί
Βρετανοί βαρώνοι
Βραβευμένοι με BAFTA Α' Ανδρικού Ρόλου
Βραβευμένοι με Χρυσή Σφαίρα Καλύτερης Σκηνοθεσίας
Βραβευμένοι με Όσκαρ Καλύτερης Σκηνοθεσίας
Άγγλοι παραγωγοί ταινιών
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί θεάτρου
Άγγλοι σκηνοθέτες κινηματογράφου
Βραβευμένοι με Χρυσή Σφαίρα Β΄ Ανδρικού Ρόλου
Εταιρία Ελλήνων Λογοτεχνών

Η Εταιρία Ελλήνων Λογοτεχνών (ΕΕΛ) ιδρύθηκε το 1934. Έδρα της είναι η Αθήνα και μέλη της επαγγελματίες συγγραφείς. Σκοπός και το έργο της είναι "η παραγωγή πνευματικού και πολιτιστικού έργου ενώ αγωνίζεται και για τα δικαιώματα των Ελλήνων λογοτεχνών". Πρώτος πρόεδρος της ήταν ο Γρηγόριος Ξενόπουλος, από το 1934 ως το 1937. Την περίοδο 1967-1974 εξαιτίας της χούντας, η Εταιρία ανέστειλε το έργο της.

Πρόεδροι της Εταιρίας Ελλήνων Λογοτεχνών
Τα ονόματα με πλάγιους χαρακτήρες δηλώνουν ότι τα πρόσωπα είναι εν ζωή.

Παραπομπές 

Ελληνικές Επαγγελματικές Ενώσεις

Εξωτερικοί Σύνδεσμοι
 

Ελληνικές Επαγγελματικές Ενώσεις
Αθανάσιος Αργυρός

Ο Αθανάσιος Αργυρός (Νιγρίτα, 1859 - Βόλος, 9 Ιανουαρίου 1945) ήταν Έλληνας δικηγόρος, δημοσιογράφος και πολιτικός. Υπηρέτησε ως βουλευτής Σερρών και ως υπουργός. Υπήρξε πρωτεργάτης του Μακεδονικού Αγώνα.

Βιογραφία 
Γεννήθηκε στη Νιγρίτα Σερρών και φοίτησε στο Ελληνικό Σχολείο της γενέτειράς του και στο Διδασκαλείο των Σερρών. Σπούδασε επίσης νομικά στο Πανεπιστήμιο των Αθηνών και έπειτα σε πανεπιστήμια της Γαλλίας και της Γερμανίας. Εργάστηκε ως δάσκαλος (σε Σέρρες, Καβάλα και Κωνσταντινούπολη) , ως δικηγόρος και ως δημοσιογράφος. Στις αρχές του 20ου αιώνα μετέβη για λίγο στις ΗΠΑ, όπου εξέδωσε την εφημερίδα "Αθηνά", υποστηρίζοντας τα ελληνικά δίκαια.
Στην Αθήνα ίδρυσε τον Μακεδονικό Σύλλογο "Ο Μέγας Αλέξανδρος", του οποίου διετέλεσε και πρόεδρος. 
Εξελέγη βουλευτής (πληρεξούσιος) Σερρών αρχικά τον Μάιο του 1915 και μετά τον Δεκέμβριο του 1915 και το 1920. Στην Δ΄ Εθνοσυνέλευση, το 1926 εξελέγη με το Λαϊκό Κόμμα και επανεξελέγη στις εκλογές του 1932. Με το ίδιο κόμμα εξελέγη και στις εκλογές του 1935. Στις 10 Οκτωβρίου 1935 προσχώρησε στη Λαϊκή Ριζοσπαστική Ένωση (των Κονδύλη και Θεοτόκη).

Στην κυβέρνηση Γούναρη ήταν υπουργός Γεωργίας από τις 2 Μαρτίου 1922 ως τις 3 Μαΐου 1922 και στην κυβέρνηση Πρωτοπαπαδάκη από τις 9 Μαΐου ως τις 28 Αυγούστου 1922.
Στην κυβέρνηση Αλέξανδρου Ζαΐμη στις 4 Δεκεμβρίου 1926 διορίστηκε υπουργός Παιδείας και Θρησκευμάτων και υπηρέτησε ως τις 17 Αυγούστου 1927.

Πέθανε τον Ιανουάριο του 1945 στο Βόλο.

Συνέγραψε ιστορικά και νομικά έργα, όπως την "Ιστορία των Αθηνών".

Παραπομπές

Εξωτερικοί σύνδεσμοι
Αθανάσιος Αργυρός στον Πανδέκτη, του Εθνικού Ιδρύματος Ερευνών.

Έλληνες υπουργοί Γεωργίας
Έλληνες υπουργοί Παιδείας και Θρησκευμάτων
Βουλευτές Σερρών
Βουλευτές εκλεγμένοι με το Λαϊκό Κόμμα
Μερόπη Καλανταρίδου

Η Μερόπη Καλανταρίδου είναι Ελληνίδα πετοσφαιρίστρια, η οποία γεννήθηκε στην Θεσσαλονίκη στις 10 Φεβρουαρίου 1990 και αγωνίζεται ως διαγώνια στην ομάδα του Άρη.

Καριέρα 
Η Καλανταρίδου ξεκίνησε την καριέρα της από τα τμήματα κορασίδων του Αρχέλαου Κατερίνης και μεταγράφηκε στον Άρη σε ηλικία 15 ετών. Με την ομάδα της Θεσσαλονίκης αγωνίστηκε στην Α1 εθνική κατηγορία μέχρι το 2010, όταν ο Άρης υποβιβάστηκε για πρώτη φορά μετά το 1993.

Μετά από πέντε συνεχόμενες σεζόν στην Α2 εθνική κατηγορία, η ομάδα του Άρη επέστρεψε στην υψηλότερη κατηγορία του ελληνικού πρωταθλήματος το 2015, με την Καλανταρίδου να είναι η παλαιότερη αθλήτρια του συλλόγου.

Παραπομπές

Πηγές 
 ΚΑΛΑΝΤΑΡΙΔΟΥ ΜΕΡΟΠΗ - Greekvolley.com 
 Παρέμεινε στα «κιτρινόμαυρα» η Καλανταρίδου | PRESSARIS
 Βόλεϊ Γυναικών - Α.Σ. ΑΡΗΣ - Επίσημη Ιστοσελίδα

Ελληνίδες αθλήτριες της πετοσφαίρισης
Πετοσφαιριστές Άρη
Κωνσταντίνα Ωρολογοπούλου

Η Κωνσταντίνα Ωρολογοπούλου είναι Ελληνίδα διεθνής πετοσφαιρίστρια, η οποία γεννήθηκε στην Λάρισα στις 22 Απριλίου 1991 και αγωνίζεται ως   πασαδόρος στην ομάδα του Φιλαθλητικού Λαρισαϊκού.

Καριέρα 
Η Ωρολογοπούλου ξεκίνησε να αγωνίζεται στην ομάδα της Ε.Α. Λάρισας σε ηλικία δώδεκα ετών. Το 2009, μεταγράφηκε στον Άρη Θεσσαλονίκης, με τον οποίο αγωνίστηκε για τέσσερις σεζόν στην Α2 εθνική κατηγορία.

Το καλοκαίρι του 2014, επέστρεψε στην Λάρισα και ξεκίνησε να αγωνίζεται στον Φιλαθλητικό Λαρισαϊκό, ενώ το 2008 πραγματοποίησε και την πρώτη της συμμετοχή στην εθνική ομάδα πετοσφαίρισης της Ελλάδας.

Παραπομπές

Πηγές 
 ΩΡΟΛΟΓΟΠΟΥΛΟΥ ΚΩΝΣΤΑΝΤΙΝΑ - Greekvolley.com 
 Ωρολογοπούλου Κωνσταντίνα - onstats | Onsports.gr

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιριστές Άρη
Έλενα Μιγιάτοβιτς

Η Έλενα Μιγιάτοβιτς είναι Σερβίδα πρώην διεθνής πετοσφαιρίστρια, η οποία γεννήθηκε στο Βελιγράδι στις 29 Απριλίου 1983 και αγωνιζόταν ως ακραία.

Καριέρα 
Η Μιγιάτοβιτς ξεκίνησε την καριέρα της από τον Ερυθρό Αστέρα Βελιγραδίου σε ηλικία 16 ετών και στην συνέχεια αγωνίστηκε σε δύο πανεπιστήμια των Ηνωμένων Πολιτειών, όπου σπούδαζε.

Το 2007, υπέγραψε στην τουρκική Γιεσιλιούρτ και την επόμενη χρονιά μεταγράφηκε στον Άρη Θεσσαλονίκης, με την φανέλα του οποίου κατέλαβε την όγδοη θέση του ελληνικού πρωταθλήματος.

Στις τρεις τελευταίες σεζόν της καριέρας της, αγωνίστηκε με την ομάδα του ΣΑΑΚ Ανατόλια, με πιο επιτυχημένη χρονιά το 2010-2011, όταν κατέλαβε την πέμπτη θέση του ελληνικού πρωταθλήματος.

Παραπομπές

Πηγές 
 MIJATOVIC JELENA - Greekvolley.com
 volleynews - ΣΑΑΚ Ανατόλια

Σέρβοι αθλητές
Σέρβοι πετοσφαιριστές
Πετοσφαιριστές Άρη
Κατερίνα Τζίμου

Η Κατερίνα Τζίμου είναι Ελληνίδα πρώην πετοσφαιρίστρια, η οποία γεννήθηκε στο Μπίλεφελντ στις 8 Φεβρουαρίου 1975 και αγωνιζόταν ως πασαδόρος.

Καριέρα 
Η Τζίμου ξεκίνησε την καριέρα της από τον Μέγα Αλέξανδρο Θεσσαλονίκης, ενώ συνέχισε σε διάφορες ομάδες της βορείου Ελλάδας και το 2000 μεταγράφηκε στον Άρη Θεσσαλονίκης, με τον οποίο κατέλαβε την όγδοη θέση του ελληνικού πρωταθλήματος στην πρώτη της χρονιά, ενώ το 2001-2002 κατάφερε να αποφύγει τον υποβιβασμό στα πλέι-άουτ.

Το 2003-04 κατέλαβε την τέταρτη θέση στο ελληνικό πρωτάθλημα με την ομάδα του Φιλαθλητικού Θεσσαλονίκης, ενώ έκλεισε την καριέρα της στο ΣΑΑΚ Ανατόλια και το Πειραματικό, καταλαμβάνοντας την τέταρτη θέση στην τελευταία χρονιά της καριέρας της.

Παραπομπές

Πηγές 
 "Αθλητικός Σύλλογος Άρης • 1914-2004", σελ. 172, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7
 ΤΖΙΜΟΥ ΚΑΤΕΡΙΝΑ - Greekvolley.com 

Ελληνίδες αθλήτριες της πετοσφαίρισης
Πετοσφαιριστές Άρη
Οικογένεια Καρτάλη

Η οικογένεια Καρτάλη είναι παλιά πολιτική οικογένεια του Βόλου.

Στοιχεία 

Τα μέλη της εμφανίζονται τον 18ο αιώνα στην Τσαγκαράδα Πηλίου να ασκούν εμπορικές και επιχειρηματικές δραστηριότητες στην Αίγυπτο. Σταδιακά τα μέλη της άρχισαν να ασχολούνται με την τοπική αυτοδιοίκηση και την κεντρική πολιτική σκηνή, παράδοση που συνεχίστηκε μέχρι και τη δεκαετία του 1950, οπότε και απεβίωσε ο Γεώργιος Καρτάλης.

Μέλη 

 Χατζηαντώνης Καρτάλης, έμπορος

Γεώργιος Χ. Καρτάλης, δήμαρχος Βόλου, βουλευτής και γιος του Χατζηαντώνη
 Αντώνιος Καρτάλης, βουλευτής, υπουργός και γιος του Γεωργίου
 Γεώργιος Καρτάλης, δήμαρχος Βόλου, βουλευτής, υπουργός και γιος του Αντωνίου
 Αμαλία Καρτάλη, σύζυγος Γιάννου Παπαντωνίου και κόρη του Γεωργίου
 Έμμη Καρτάλη, σύζυγος Κομνηνού Πυρομάγλου και κόρη του Αντωνίου
 Κωστής Καρτάλης, δήμαρχος Παγασών, βουλευτής, κληρονόμος της οικογενειακής περιουσίας και γιος του Γεωργίου
 Κωνσταντίνος Καρτάλης, ευεργέτης και γιος του Χατζηαντώνη
 Αντώνιος Καρτάλης, διδάκτωρ νομικής, καπνέμπορος και γιος του Κωνσταντίνου
Ιωάννης Καρτάλης, επιχειρηματίας, ευεργέτης, δήμαρχος Παγασών, βουλευτής, πρόεδρος της Βουλής και γιος του Χατζηαντώνη
 Θεμιστοκλής Καρτάλης, ευεργέτης και γιος του Χατζηαντώνη
 Αριστείδης Καρτάλης, δήμαρχος Τσαγκαράδας, ευεργέτης και γιος του Χατζηαντώνη

Παραπομπές  	

Καρταλη
Έλληνες της Αιγύπτου
Σεμπά

Ο Σεμπαστιάο ντε Φρέιτας Κόουτο Τζούνιορ(πιο γνωστός ως Σεμπά) (βραζιλιάνικα: Sebastião de Freitas Couto Júnior ή Sebá, Σαλβαδόρ, 8 Ιουνίου 1992) είναι Βραζιλιάνος επαγγελματίας ποδοσφαιριστής που αγωνίζεται ως επιθετικός στον Ιωνικό Νικαίας

Σταδιοδρομία
Ο Σεμπά ξεκίνησε τη σταδιοδρομία του στη βραζιλιάνικη ομάδα Κρουζέιρο, αλλά γρήγορα πήγε ως δανεικός στην Πόρτο, που εκεί κυρίως έπαιξε στη Β ομάδα της. Ο Σεμπά είναι ένας μέσος που μπορεί να παίξει σε όλες τις θέσεις της επίθεσης. Επίσης, εξ αιτίας του καλού χειρισμού της μπάλας και την ταχύτητά του, μετά από μερικούς αγώνες στην Πορτογαλία, κάποιοι τον σύγκριναν με τον Χούλκ. Παρόλα αυτά, η Πόρτο αποφάσισε να μην τον κάνει δικό της, κι έτσι ο Σεμπά πήγε στην Εστορίλ - η οποία θα αγωνιζόταν και στο [[Europa League]

Στις 19 Αυγούστου 2015, ο Ολυμπιακός απέσπασε την υπογραφή του Σεμπά, και τον έκανε δικό του. Ο Σεμπά θα υπέγραφε συμβόλαιο τετραετούς διάρκειας. Στον Ολυμπιακό ο Σεμπά θα έβρισκε τον παλιό του προπονητή στην Εστορίλ, Μάρκο Σίλβα, ο οποίος είχε αναλάβει το ίδιο καλοκαίρι, την πειραϊκή ομάδα. Στον Ολυμπιακό έκανε το ντεμπούτο του στις 23 Αυγούστου του 2015, σε ένα αγώνα κόντρα στον Πανιώνιο, ο οποίος έληξε 3-0, υπέρ του Ολυμπιακού. Ο Σεμπά, μπήκε, τότε, ως αλλαγή, στη θέση του Φελίπε Πάρντο.

Παραπομπές

Εξωτερικοί σύνδεσμοι
Scoresway.com Profile
ogol 

Βραζιλιάνοι ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Κρουζέιρο Εσπόρτε Κλούμπε
Ποδοσφαιριστές ΦΚ Πόρτο Β
Ποδοσφαιριστές ΦΚ Πόρτο
Ποδοσφαιριστές Ολυμπιακού Πειραιώς
Ποδοσφαιριστές Εθνικής Βραζιλίας ανδρών Κ20
Ποδοσφαιριστές Σούπερ Λιγκ Ελλάδας
Ποδοσφαιριστές Πριμέιρα Λίγκα
Ποδοσφαιριστές Καμπεονάτο Μπραζιλέιρο Σέριε Α
Ξένοι ποδοσφαιριστές στην Ελλάδα
Ποδοσφαιριστές Σούπερ Λιγκ Κίνας
Ποδοσφαιριστές Σαουδαραβικού Επαγγελματικού Πρωταθλήματος
Ποδοσφαιριστές Αλ Σαμπάμπ ΦΚ (Ριάντ)
Ξένοι ποδοσφαιριστές στην Πορτογαλία
Ποδοσφαιριστές ΓΝ Εστορίλ Πράια
Ξένοι ποδοσφαιριστές στη Σαουδική Αραβία
Ερνάνι Ζόρζε Σάντος Φόρτες

Ο Ερνάνι Χόρχε Σάντος Φόρτες (πιο γνωστός ως Ερνάνι) (πορτογαλικά: Hernâni Jorge Santos Fortes,  20 Αυγούστου 1991) είναι Πορτογάλος επαγγελματίας ποδοσφαιριστής, που αγωνίζεται ως δανεικός στην Πριμέιρα Λίγκα, για την Βιτόρια Γκιμαράες, από την Πόρτο.

Καριέρα
Ο Ερνάνι γεννήθηκε στη Λισαβόνα, με καταγωγή από το Πράσινο Ακρωτήριο. Η καριέρα του ξεκίνησε στην Ατλέτικο Κλούμπε ντε Πορτουγάλ. Την πρώτη του σεζόν έκανε 21 συμμετοχές, βοηθώντας την ομάδα του να ανέβει ξανά στη Σεγκούντα Λίγκα. Το ντεμπούτο του το έκανε 4 Σεπτεμβρίου 2011, ως αλλαγή κόντρα στην ομάδα ΚΝ Σάντα Κλάρα, την οποία και κέρδισε 1-2, εκτός έδρας.

Τον Ιανουάριο του 2013, ο Ερνάνι υπέγραψε στη Βιτόρια Γκιμαράες, ξεκινώντας αρχικά να παίζει με τη Β ομάδα της. Κατά τ' άλλα το ντεμπούτο του στην Πριμέιρα Λίγκα, το έκανε στις 28 Απριλίου του ίδιου έτους, σε έναν αγώνα που έληξε 2-2, κόντρα στη ΦΚ Πάσος ντε Φερέιρα.

Τον Ιανουάριο του 2015, στην τελευταία μέρα των χειμερινών μεταγραφών εντάχθηκε στην Πόρτο, αφού πρώτα ήδη είχε σκοράρει 4 γκολ με τη Βιτόρια Γκιμαράες. Το ντεμπούτο το με την Πόρτο το έκανε ως αλλαγή, στις 13 Φεβρουαρίου (του ίδιου έτους) σε  έναν αγώνα που έληξε 1-0 υπέρ της Πόρτα, κόντρα στην παλιά του ομάδα, αντικαθιστώντας τον Ρικάρντο Κουαρέσμα.

Στις 31 Αυγούστου του 2015, ο Ερνάνι, πήγε στον Ολυμπιακό Πειραιώς, με τη μορφή δανεισμού. Το ντεμπούτο του με τη φανέλα του Ολυμπιακού το έκανε σε έναν αγώνα κόντρα στον Πλατανιά, με τελικό σκορ 3-1, μπαίνοντας ως αλλαγή στη θέση του Τζίμι Ντουρμάζ.

Παραπομπές

Εξωτερικοί σύνδεσμοι

Πορτογάλοι ποδοσφαιριστές
Επιθετικοί ποδοσφαιριστές
Ποδοσφαιριστές Βιτόρια Γκιμαράες
Ποδοσφαιριστές ΦΚ Πόρτο
Ποδοσφαιριστές Ολυμπιακού Πειραιώς
Ποδοσφαιριστές Πριμέιρα Λίγκα
Ποδοσφαιριστές Σούπερ Λιγκ Ελλάδας
Ποδοσφαιριστές ΦΚ Πόρτο Β
Ποδοσφαιριστές Σεγκούντα Λίγκα
Ξένοι ποδοσφαιριστές στην Ελλάδα
Σβετλάνα Αλεξίεβιτς

Η Σβετλάνα Αλεξάνδροβνα Αλεξίεβιτς (; λευκορωσικά: Святлана Аляксандраўна Алексіевіч Svyatlana Alyaksandrawna Alyeksiyevich) είναι διακεκριμένη Λευκορωσίδα δημοσιογράφος, ορνιθολόγος και συγγραφέας πρόζας. 

Για το σημαντικό έργο της, έλαβε το Νόμπελ Λογοτεχνίας το 2015. Είναι η πρώτη συγγραφέας από τη Λευκορωσία, στην οποία δίδεται το βραβείο. Η Σουηδική Ακαδημία τίμησε τη Λευκορωσίδα δημοσιογράφο και συγγραφέα για την πολυφωνική της γραφή.

Βιογραφία
Γεννήθηκε στις 31 Μαΐου 1948 στο Ιβανο-Φρανκίβσκ της δυτικής Ουκρανίας από Λευκορώσο πατέρα και Ουκρανή μητέρα. Μεγάλωσε στη Λευκορωσία. Εργάστηκε ως δημοσιογράφος σε διάφορες τοπικές εφημερίδες πριν αποφοιτήσει το 1972 από το Κρατικό Πανεπιστήμιο Λευκορωσίας και γίνει ανταποκρίτρια του περιοδικού Neman στο Μινσκ (1976).

Σταδιοδρόμησε ως δημοσιογράφος μεταφέροντας διηγήσεις αυτοπτών των πιο δραματικών γεγονότων στη χώρα, όπως τον Β΄ Παγκόσμιο Πόλεμο, τον Σοβιετικό πόλεμο στο Αφγανιστάν, την πτώση της Σοβιετικής Ένωσης και το πυρηνικό ατύχημα του Τσερνόμπιλ. Κατόπιν διώξεων από το καθεστώς Λουκασένκο, εγκατέλειψε την Λευκορωσία το 2000. Τα επόμενα δέκα χρόνια έζησε στο Παρίσι, στο Γκέτεμποργκ και στο Βερολίνο. Το 2011 επέστρεψε στο Μινσκ.

Έγραψε διηγήματα, θεατρικά έργα, σενάρια για ντοκιμαντέρ. Τα βιβλία μαρτυριών που συνέγραψε, προσέδωσαν νέα διάσταση στο γραμματολογικό είδος της λεγόμενης τεκμηριωτικής πεζογραφίας.

Εργογραφία

Στα ρωσικά
U voyny — ne zhenskoye litso («Ο πόλεμος δεν έχει πρόσωπο γυναίκας»),εκδ. Mastatskaya litaratura, Minsk 1985
Tsinkovye malchiki («Οι μολυβένιοι στρατιώτες»), εκδ. Molodaya Gvardiya, Μόσχα 1991
Zacharovannye smertiu («Γοητευμένοι από τον θάνατο»), εκδ. Slovo, Μόσχα 1994, ISBN 5-85050-357-9
Chernobylskaya molitva («Φωνές από το Τσερνόμπιλ»), Ostozhye, Μόσχα 1997, ISBN 5-86095-088-8
Poslednie svideteli : sto nedetskikh kolybelnykh («Οι τελευταίοι μάρτυρες: το βιβλίο των μη παιδικών ιστοριών»), εκδ. Palmira, Μόσχα 2004, ISBN 5-94957-040-5 (1η έκδοση: Molodaya Gvardiya, Μόσχα 1985)
Vremia sekond hend («Μεταχειρισμένος χρόνος»), εκδ. Vremia, Μόσχα 2013, ISBN 978-5-9691-1129-5

Στα ελληνικά
 

Το τέλος του κόκκινου ανθρώπου, μετάφρ. Αλεξάνδρα Δ. Ιωαννίδου, εκδ. Πατάκη, Αθήνα 2016, 682 σελ., ISBN 978-960-16-6896-3
Ο πόλεμος δεν έχει πρόσωπο γυναίκας, μετ. Ελένη Μπακοπούλου, εκδ. Πατάκη, 2017

Παραπομπές

Πηγές
 biblionet.gr

Εξωτερικοί σύνδεσμοι
 Νίκος Δαββέτας: «Νέα από την έρημο του Τσέρνομπιλ», Η Καθημερινή, 16 Ιουλίου 2016
 Κ. Καλφόπουλος: «Η πτώση του Σοβιετικού ανθρώπου και το σήμερα», Η Καθημερινή, 25-26 Φεβρουαρίου 2017
 Ηλίας Μαγκλίνης: «Η Σβετλάνα Αλεξίεβιτς άξιζε το Νομπέλ Λογοτεχνίας;», Η Καθημερινή, 17 Οκτωβρίου 2015

Λευκορώσοι συγγραφείς
Λευκορώσοι δημοσιογράφοι
Λευκορώσοι νομπελίστες
Ουκρανοί συγγραφείς
Ουκρανοί δημοσιογράφοι
Ουκρανοί νομπελίστες
Βραβευμένοι με Νόμπελ Λογοτεχνίας
ΑΕΚ Λάρνακας (καλαθοσφαίριση ανδρών)

Η ΑΕΚ Λάρνακας, είναι ένας κυπριακός επαγγελματικός σύλλογος καλαθοσφαίρισης που εδρεύει στην Λάρνακα της Κύπρου. Αναφέρεται επίσης ως Πετρολίνα ΑΕΚ για εμπορικούς λόγους. Ο σύλλογος συμμετέχει στην Α΄ κατηγορία. Ο πρόεδρος της ομάδας είναι ο Ανδρέας Λευκαρίτης και ο σημερινός προπονητής της ομάδας είναι ο Γιώργος Κετσελίδης.

Την περίοδο 2015–16, η ομάδα προκρίθηκε στην επόμενη φάση των 16 του FIBA Europe Cup, γεγονός που αποτέλεσε μία από τις πιο σημαντικές επιτυχίες κυπριακού συλλόγου καλαθοσφάιρισης σε ευρωπαϊκές διοργάνώσεις.

Ιστορία
Η ΑΕΚ Λάρνακας ιδρύθηκε το 1994, μετά την συνχώνευση των δύο αθλητικών συλλόγων της Λάρνακας: της ΕΠΑ Λάρνακας και του Πεζοπορικού Λάρνακας. Ο σύλλογος έχει πολλές συμμετοχές στην Α' κατηγορία καλαθοσφαίρισης αλλά έχει επίσης συμμετάσχει στην Β' κατηγορία καλαθοσφαίρισης. Πρίν την ένωση των δύο ομάδων, ο Πεζοπορικός είχε κατακτήσει το Πρωτάθλημα τέσσερις φορές (1973, 1991, 1992, 1994). Ο ίδιος σύλλογος είχε κατακτήσει επίσης το Κύπελλο πέντε φορές (1969, 1970, 1971, 1972, 1992).

Ως ΑΕΚ, ο σύλλογος έχει κερδίσει δύο φορές το Πρωτάθλημα Β' κατηγορίας. Το 2013, ο σύλλογος στέφθηκε για πρώτη φορά πρωταθλητής Κύπρου ως ΑΕΚ, νικώντας τον ΑΠΟΕΛ στα τελικά με 3-1. Σήμερα ο σύλλογος μετρά συνολικά 5 κατακτήσεις πρωταθλήματος, 3 Κυπέλλου καθώς και 4 Σούπερ Κάπ.

Θέσεις στα πρωταθλήματα

Τίτλοι συλλόγου

Α΄ κατηγορία:
Πρωταθλήτρια (5): 2012/13, 2014/15, 2015/16, 2017/18, 2020/21

Κύπελλο:
Κυπελλούχος (3): 2017, 2018, 2021
Φιναλίστ (2): 2016, 2019

 Σούπερ Καπ:
 Νικήτρια (4): 2013, 2015, 2016, 2017

Β΄ κατηγορία:
Πρωταθλήτρια (2): 2004/05, 2006/07

Κύπελλο Κύπρου Β΄ Κατηγορίας:
Κυπελλούχος (2): 2004/05, 2006/07

Συμμετοχές σε ευρωπαϊκά κύπελλα
Πεζοπορικός
1989–1990: Κύπελλο Κόρατς
1991–1992: EuroChallenge
1992–1993: EuroChallenge
1993–1994: Κύπελλο Κόρατς

ΑΕΚ
1994–1995: EuroChallenge
1995–1996: Κύπελλο Κόρατς
2001–2002: Κύπελλο Κόρατς
2015–2016: FIBA Europe Cup

Δυναμικό

Διακεκριμένοι παίκτες

Λογότυπα 
Ακολουθούν τα λογότυπα του συλλόγου με χρονολογική σειρά:

Παραπομπές

Εξωτερικοί σύνδεσμοι 

 Επίσημη ιστοσελίδα
 Φίλαθλοι της ΑΕΚ Λάρνακας
 Η ΑΕΚ Λάρνακας στο eurobasket.com

ΑΕΚ Λάρνακας
Αθλητικοί σύλλογοι Επαρχίας Λάρνακας
Κυπριακοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 1994
Βασίλης Παπαγεωργίου

Ο Βασίλης Παπαγεωργίου (Θεσσαλονίκη 1955) είναι συγγραφέας και μεταφραστής. Από το 1975 ζει στη Σουηδία. Έχει μεταφράσει στα Ελληνικά βιβλία των W. G. Sebald, Willy Kyrklund (Βίλλυ Σύρκλουντ), Eva Runefelt, Magnus William-Olsson (Μάγκνους Βίλλιαμ-Ούλσσον), Tomas Tranströmer (Τούμας Τράνστρεμερ, το σύνολο των ποιημάτων, υποψήφιο για το Κρατικό βραβείο μετάφρασης 2002) και Τζον Άσμπερυ. Στα Σουηδικά έχει μεταφράσει (μαζί με συνεργάτες) βιβλία του Οδυσσέα Ελύτη, του Τζον Άσμπερυ, του Θανάση Βαλτινού, του Kenneth Koch (Κέννεθ Κοκ), του W. G. Sebald, όλα τα ποιήματα και τα αποσπάσματα της Σαπφούς (σχολιασμένη έκδοση) και μια σχολιασμένη συλλογή με ανέκδοτα ποιήματα και πεζά του Κωνσταντίνου Καβάφη. Δοκίμια, κριτικές βιβλίων και λογοτεχνικά κείμενά του υπάρχουν σε Ελληνικά, Σουηδικά και Βρετανικά περιοδικά. Είναι docent συγκριτικής λογοτεχνίας και καθηγητής δημιουργικής γραφής, τομέας που ανέπτυξε, στο πανεπιστήμιο Λινναίος στη Νότια Σουηδία.

Η διδακτορική του εργασία Euripides’ Medea and Cosmetics είναι μια μεταστρουκτουραλιστική ανάλυση της τραγωδίας, στην οποία ο Ευριπίδης με τη βοήθεια της ριζικής διαφορετικότητας της Μήδειας, ασκεί κριτική κατά του ελληνικού λόγου. Η μονογραφία του για την ποιητική συλλογή Απαλό σκοτάδι της Eva Runeflet, Panta rei i Mjuka mörkret, και η συλλογή δοκιμίων του με τίτλο, Here, and Here: Essays on Affirmation and Tragic Awareness, είναι μια σειρά από κριτικές αναλύσεις που προσπαθούν να εντοπίσουν τη χρήση ενός λόγου που υπερβαίνει την αυταρχικότητα του λόγου εν μέσω μιας καταφατικής και τραγικά ενήμερης ανοιχτότητας. Στις τελευταίες του θεωρητικές και λογοτεχνικές δημοσιεύσεις ο Παπαγεωργίου μελετά πώς συγκεκριμένα κείμενα μετατρέπουν τη μελαγχολία (την οποία γεννά η παράλυση του λόγου) σε ευφορία (την οποία δημιουργεί ένας λόγος χωρίς την αυταρχικότητα του λόγου), και το αντίστροφο.

Βιβλιογραφία

Στην Ελλάδα
 Κρυπταισθησίες, 1979 
 Σύγχρονοι Σουηδοί Ποιητές, 1988 
 Παίξ’ το πάλι Χαμ, 1997 
 Νυμφαίος θάνατος, 1998 
 Τούμας Τράνστρεμερ, Τα ποιήματα, 2004 
  Ιππόλυτος Καλυπτόμενος, 2005
  Ευφορία, 2014
  Στιγμές θέρους, 2016   
  Αϋπνία  , 2017
  Κλαίρη Μιτσοτάκη: Μας παίρνει ο αέρας  , 2017
  Θανάσης Βαλτινός: Ήλοι, ελιές, λέξεις, ήλιος  , 2017
Ωραίες ψυχές, 2019
Μοναχική ανθοφορία: Μέρες χωρίς κορώνες, 2020
Δημήτρης Δημητριάδης: Χώρα, σώματα, λέξεις, 2020

Στη Σουηδία
 Euripides’ Medea and Cosmetics, 1986 
 Konstantinos Kavafis, Den osannolika gryningen (μαζί με τη Lo Snöfall), 1993 
 Boken om Malmö, 1994 (επιμ.) 
 Skeptikerns dilemma: Texter om Willy Kyrklunds författarskap, 1997 (επιμ.) 
 Handens blick (μαζί με τη Lo Snöfall), 1998 
 Sapfo, Dikter och fragment (μαζί με τον Magnus William-Olsson), 1999 (διευρυμένη έκδοση τσέπης 2006) 
 Malmö City International, 2000 
 En hand klär sakta (μαζί με τη Lo Snöfall), 2002 
 Panta rei i Mjuka mörkret, 2003 
 Hippolytos Beslöjad, 2006
 Ingen hand orörd (μαζί με τη Lo Snöfall), 2007

Στη Βρετανία
 Here, and Here: Essays on Affirmation and Tragic Awareness, 2010

Παραπομπές 

Έλληνες συγγραφείς
Αποσαφήνιση
Σάλλυ Καρρ

Η Σάλλυ Καρρ είναι τραγουδίστρια από την Σκωτία με το συγκρότημα Middle of the Road. Γεννήθηκε το 1945 από πατέρα ανθρακωρύχο. Παντρεύτηκε το 1978 και απέκτησε ένα γιο. Με το συγκρότημα της γνώρισε μεγάλη επιτυχία, ενώ ανέβηκε στα τσαρτ με τα τραγούδια Soley, Soley, Chirpy Chirpy Cheep Cheep, Where's your Mama gone? και Woke up this morning and my Mama was gone.

Εξωτερικοί σύνδεσμοι
 

Σκωτσέζοι τραγουδιστές
Κωνσταντίνος Παπαδογιάννης

Ο Κωνσταντίνος Παπαδογιάννης  (θάνατος: 25 Οκτωβρίου 1961, Αθήνα) ήταν Έλληνας νομικός και πολιτικός.

Βιογραφία 
Ο Κωνσταντίνος Κ. Παπαδογιάννης σπούδασε νομικά. Ήταν σύμβουλος του Ελεγκτικού Συνεδρίου. Εξελέγη βουλευτής Χανίων το 1923. Αργότερα υπηρέτησε και ως νομάρχης. Απεβίωσε στις 25 Οκτωβρίου 1961 και κηδεύτηκε την επομένη από το Πρώτο Νεκροταφείο Αθηνών.

Παραπομπές 

Βουλευτές Χανίων
Έλληνες Νομάρχες
Θέμα Θράκης και Μακεδονίας

Το Θέμα Θράκης και Μακεδονίας ήταν θέμα, δηλαδή διοικητική διαίρεση, της Βυζαντινής Αυτοκρατορίας κατά τον 11ο και 12ο αιώνα.

Το θέμα δημιουργήθηκε περίπου το 1074 αλλά πιστεύεται ότι ίσως τα δύο παλιά θέματα, Θράκης και Μακεδονίας, πριν γίνουν ένα θέμα, διοικούνταν από κοινού από τον 10ο αιώνα. Αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο. Πρωτεύουσα του θέματος ήταν η Αρκαδιούπολις.

Γνωστοί διοικητές ήταν οι :
 Στέφανος, 10ος αιώνας
 Κατακαλών Ταρχανειώτης, 1074
 Κωνσταντίνος Σκληρός, 11ος αιώνας

Παραπομπές

Πηγές 
 Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη
 Νικόλαος Σ.  Ακριτίδης, Η εκκλησιαστική γεωγραφία του Οικουμενικού Πατριαρχείου από τον 9ο αιώνα έως το 1453

Βυζαντινά θέματα
Έρση Σωτηροπούλου

Η Έρση Σωτηροπούλου (γενν. 1953 στην Πάτρα) είναι Ελληνίδα συγγραφέας.

Σπούδασε φιλοσοφία και πολιτιστική ανθρωπολογία στη Φλωρεντία. Η πρώτη της εμφάνιση στα γράμματα έγινε με την ποιητική συλλογή «Μήλος+Θάνατος+...+...» (1980). Το βιβλίο της Ζιγκ-ζαγκ στις νεραντζιές βραβεύτηκε με το Κρατικό Βραβείο Μυθιστορήματος 2000 και με το Βραβείο Μυθιστορήματος του περιοδικού Διαβάζω. Επίσης, το 2011 το μυθιστόρημά της Εύα τιμήθηκε με το βραβείο του Ιδρύματος Ουράνη της Ακαδημίας Αθηνών, ενώ η συλλογή διηγημάτων της Να νιώθεις μπλε, να ντύνεσαι κόκκινα απέσπασε το Κρατικό Βραβείο Διηγήματος 2012. Το 2017 κέρδισε το Βραβείο «Μεσόγειος» (Prix Mediterranee) για το βιβλίο της Τι μένει από τη νύχτα.

Εργογραφία

Ποίηση
Μήλο + Θάνατος + ... + ..., Αθήνα, Πλέθρον, 1980. Σελ.: 44.

Μυθιστορήματα
Διακοπές χωρίς πτώμα, Αθήνα, Άκμων, 1980 (Καστανιώτης, 1997. Σελ.: 125. ISBN 960-03-1960-Χ)
Η φάρσα. Αθήνα, Κέδρος, 1982 (Πατάκης, 2010. Σελ.: 305. ISBN 978-960-16-3930-7)
Μεξικό, Αθήνα, Κέδρος, 1988. Σελ.: 97.
Ζιγκ-ζαγκ στις νεραντζιές, Αθήνα, Κέδρος, 1999 (Μεταίχμιο, 2012. Σελ.: 269. ISBN 978-960-501-945-7)
Δαμάζοντας το κτήνος. Αθήνα, Κέδρος, 2003. Σελ.: 319. ISBN 960-04-2436-5
Εύα. Αθήνα, Πατάκης, 2009. Σελ.: 215. ISBN 978-960-16-3526-2
Τι μένει από τη νύχτα, Πατάκης, 2015. Σελ.: 329.
Μπορείς; , Πατάκης, 2016. Σελ.: 745.

Διηγήματα
Χοιροκάμηλος. Αθήνα, Κέδρος, 1992. Σελ.: 80. ISBN 960-04-0559-Χ
Ο βασιλιάς του φλίπερ, Αθήνα, Καστανιώτης, 1998. Σελ.: 172. ISBN 960-03-2091-8
Αχτίδα στο σκοτάδι. Αθήνα, Κέδρος, 2005. Σελ.: 246. ISBN 960-04-2820-4
Να νιώθεις μπλε, να ντύνεσαι κόκκινα. Αθήνα, Πατάκης, 2011. Σελ.: 131. ISBN 978-960-16-4338-0

Νουβέλες
Εορταστικό τριήμερο στα Γιάννενα, Αθήνα, Νεφέλη, 1982 (Κέδρος, 2001. Σελ.: 57. ISBN 960-04-1946-9)
Ο ζεστός κύκλος, Αθήνα, Ελληνικά Γράμματα, 2000. Σελ.: 38. ISBN 960-344-971-7

Βλ. ΕΚΕΒΙ

Παραπομπές

Εξωτερικοί σύνδεσμοι
 01Μαρ2018 – Το Βιβλίο
 Δίγαμμα - Έρση Σωτηροπούλου

Έλληνες συγγραφείς
Ελληνίδες συγγραφείς
Βραβευθέντες Ακαδημίας Αθηνών
Ζακ Γκόλντσμιθ

Ο Ζακ Γκόλντσμιθ (αγγλικά: Frank Zacharias Robin "Zac" Goldsmith, γεννημένος στις 20 Ιανουαρίου 1975) είναι Άγγλος συντηρητικός πολιτικός του Λονδίνου και οικολόγος.

Σπούδασε στο Κολλέγιο του Ήτον. Από το 2010 μέχρι το 2016 ήταν μέλος του βρετανικού κοινοβουλίου για το Πάρκο του Ρίτσμοντ. Από το 2017 έχει υπάρξει μέλος του βρετανικού κοινοβουλίου για το Πάρκο του Ρίτσμοντ και πάλι.

Παραπομπές

Εξωτερικοί σύνδεσμοι 
 www.burkespeerage.com 
 www.londonelects.org.uk 
 www.telegraph.co.uk 
 Who's Who 2015 bio 

Βρετανοί πολιτικοί
Mad Max: Ο δρόμος της οργής

Το Mad Max: Ο δρόμος της οργής () είναι αμερικανική μετά-αποκαλυπτική ταινία δράσης του 2015 σε σκηνοθεσία και παραγωγή Τζορτζ Μίλερ, και γράφτηκε από τον Μίλερ, Μπρένταν Μακ Κάρθυ και τον Νίκο Λαθούρη. Πρόκειται για την τέταρτη προσθήκη στη σειρά ταινιών Mad Max. Είναι συμπαραγωγή Αυστραλίας και Αμερικής, συγκεκριμένα των Kennedy Miller Mitchell, RatPac-Dune Entertainment και Village Roadshow Pictures. Η ταινία διαδραματίζεται σε ένα δυστοπικό έρημο κόσμο, όπου η βενζίνη και το νερό είναι σπάνια αγαθά. Ο Μαξ Ροκατάνσκι (Τομ Χάρντι) ενώνει τις δυνάμεις του με την Αυτοκράτειρα Φιουριόσα (Σαρλίζ Θερόν), ώστε να ξεφύγει από τον αρχηγό της σέχτας της, Αθάνατο Τζο (Χιου Κέις-Μπερν) και το στρατό του. Η Φιουριόσα οδηγεί ένα θωρακισμένο φορτηγό δεξαμενόπλοιο, σε μια μακρά διαδρομή με μάχες. Στην ταινία συμμετέχουν επίσης οι Νίκολας Χουλτ, Ρόζι Χάντινγκτον Γουάιτλι, Ράιλι Κίου, Ζόι Κράβιτζ, Άμπι Λι Κέρσο, και Κόρτνεϊ Ίτον.

Βραβεία 

Η ταινία κατάφερε να αποσπάσει έξι βραβεία Όσκαρ το 2016. Συγκεκριμένα, τα βραβεία Καλύτερου Μοντάζ, Καλύτερης Καλλιτεχνικής Διεύθυνσης, Καλύτερων Κοστουμιών, Καλύτερου Μακιγιάζ, Καλύτερου Ηχητικού Μοντάζ και Καλύτερου Μιξάζ.

Παραπομπές

Εξωτερικοί σύνδεσμοι 
 
 
 Mad Max: Fury Road στο AllMovie
 
 Mad Max: Fury Road στο Metacritic
 

Ταινίες του 2015
Αμερικανικές ταινίες δράσης
Αυστραλιανές ταινίες
Αγγλόφωνες ταινίες
Ταινίες δρόμου
Αμερικανικές ταινίες δράσης - επιστημονικής φαντασίας
Ταινίες γυρισμένες στη Ναμίμπια
Ταινίες γυρισμένες στη Νότια Αφρική
Ταινίες που κέρδισαν Όσκαρ Καλύτερης Ενδυματολογίας
NGC 109

Ο NGC 109 είναι ραβδωτός σπειροειδής γαλαξίας τύπου SB0(r)/a  ο οποίος βρίσκεται στον αστερισμό Ανδρομέδα. Απέχει περίπου 240 εκατομμύρια έτη φωτός από την Γη και έχει διάμετρο της τάξεως των 80.000 ετών φωτός..

Τον ανακάλυψε ο αστρονόμος Χάινριχ ντ' Αρέ (Heinrich Ludwig d'Arrest) στις 8 Οκτωβρίου 1861.

Παραπομπές

Αναφορές 

0109
Ραβδωτοί σπειροειδείς γαλαξίες
Ανδρομέδα (αστερισμός)
Συμμετοχή της Ελλάδας στους Βαλκανικούς Αγώνες Κλειστού Στίβου 2015

Η Ελλάδα αγωνίστηκε στους Βαλκανικούς Αγώνες Κλειστού Στίβου 2015 στην Κωνσταντινούπολη της Τουρκίας στις 21 Φεβρουαρίου του 2015. Στο Πρωτάθλημα 19 αθλητές, 9 άνδρες και 10 γυναίκες, πήραν μέρος σε 10 αγωνίσματα συνολικά, 8 ανδρών και 9 γυναικών.

Η Ελλάδα συμμετείχε για 20η συνεχόμενη φορά επίσημα και 21 από την δοκιμαστική διοργάνωση το 1991. Η ομάδα κέρδισε 8 μετάλλια, 1 χρυσό, 3 ασημένια και 4 χάλκινα από τα οποία τα 6 ήταν από γυναίκες. Τερμάτισε 7η από τις 15 χώρες στον πίνακα των μεταλλίων κάτω από την Βοσνία και Ερζεγοβίνη και  συγκέντρωσε 96 βαθμούς συνολικά, 42 στους άνδρες και 54 στις γυναίκες.

Μετάλλια

Αποτελέσματα

Ανδρών

Η μορφή της διοργάνωσης έχει σειρές και η τελική κατάταξη διαμορφώνεται από τις καλύτερες επιδόσεις σε αυτές τις σειρές.

Γυναικών

Η μορφή της διοργάνωσης έχει σειρές και η τελική κατάταξη διαμορφώνεται από τις καλύτερες επιδόσεις σε αυτές τις σειρές.

Συμμετέχοντες

Εξωτερικοί σύνδεσμοι 
Βαλκανικοί Αγώνες Κλειστού Στίβου 2015 - Αποτελέσματα στο balkan-athletics.eu
Συμμετέχοντες στους Βαλκανικούς Αγώνες Κλειστού Στίβου 2015 στο sport24.gr

Ελλάδα
Συμμετοχή
Κοχ (κρατήρας)

Ο Κοχ (Koch) είναι κρατήρας πρόσκρουσης στην αθέατη από την Γη πλευρά της Σελήνης. Βρίσκεται στα νότια-νοτιοανατολικά μεγάλου κρατήρα που φέρει το όνομα του Ιουλίου Βερν. Σχεδόν επί του βορειοανατολικού χείλους του βρίσκεται ο κρατήρας Λούντμαρκ και σε πολύ μικρή απόσταση στα νότια ο Κρόκο. 

Υπάρχουν αρκετοί μικρότεροι κρατήρες στον πυθμένα και στο εξωτερικό χείλος του, ιδίως κατά μήκος της βόρειας πλευράς του, ενώ στην δυτική πλευρά βρίσκεται ο δευτερεύων κρατήρας Κοχ U.

Δευτερεύοντες κρατήρες

Βιβλιογραφία 
 
 
 
 
 
 
 
 
 
 
 
 

Κρατήρες Σελήνης
Λούντμαρκ (κρατήρας)

Ο Λούντμαρκ (Lundmark) είναι διαβρωμένος κρατήρας πρόσκρουσης στην αθέατη από την Γη πλευρά της Σελήνης. Βρίσκεται στα νοτιοδυτικά της Θάλασσας της Ευφυίας (Mare Ingenii), μίας από τις ελάχιστες "θάλασσες" στην αθέατη πλευρά. Ο Λούντμαρκ είναι σχεδόν προσκολημμένος στο νοτιοδυτικό εξωτερικό χείλος του κρατήρα Κοχ και βρίσκεται στα βορειοδυτικά του Ιουλίου Βερν.

Υπάρχουν πολλοί μικρότεροι κρατήρες γύρω του και στον πυθμένα του. Ο δευτερεύων Λούντμαρκ Β βρίσκεται επί του βόρειου-βορειοονατολικού τείχους του και ο Λούντμαρκ D κατά μήκος του ανατολικού τείχους του. Αρκετοί μικροί κρατήρες υπάρχουν επίσης στο ανώμαλο έδαφος ανάμεσα στον Λούντμαρκ και τον Κοχ.

Δευτερεύοντες κρατήρες

Βιβλιογραφία 
 
 
 
 
 
 
 
 
 
 
 
 

Κρατήρες Σελήνης
Μαρκόνι (κρατήρας)

Ο Μαρκόνι (Marconi) είναι κρατήρας πρόσκρουσης στην αθέατη από την Γη πλευρά της Σελήνης. Βρίσκεται στα βορειοδυτικά του μεγάλου κρατήρα Γκαγκάριν και στα νοτιοδυτικά του Chaplygin. Στα νότια-νοτιοδυτικά του Μαρκόνι είναι ο κρατήρας Dellinger. Είναι καλοσχηματισμένος, χωρίς ιδιαίτερα σημάδια διάβρωσης. Στο εξωτερικό χείλος του υπάρχουν μονάχα μερικοί μικροσκοπικοί κρατήρες και στο εσωτερικό χείλος κάποιες αναβαθμίδες. Στον πυθμένα, που είναι κατά κύριο λόγο επίπεδος, υπάρχουν μερικοί μικροί κρατήρες και περίπου στο κέντρο του αρκετοί μικροί λοφίσκοι. 

Ο κρατήρας ήταν παλαιότερα γνωστός ως 295, αλλά μετονομάστηκε προς τιμήν του μεγάλου επιστήμονα Γουλιέλμο Μαρκόνι (Guglielmo Marconi) το 1970.

Δευτερεύοντες κρατήρες

Βιβλιογραφία

Εξωτερικοί σύνδεσμοι 
 Digital Lunar Orbiter Photo Number I-115-H2 

Κρατήρες Σελήνης